Lav et referat af nedenstående tekst:

Tekst:
-	Vingegaard, du cykler, så guderne synger, og du har stramme lår. Sådan lyder det fra scenen til Grøn Koncert i Aalborg, hvor Jacob Haugaard helt i gult og i en Jumbo-Visma-trøje optræder med en hyldestsang til Jonas Vingegaard. Der gik heller ikke længe, før publikum stod og skrålede med på sangen og hyldesten til cykelstjernen. -	Det (Jonas Vingegaards navn red.) minder meget om min kone, der hedder Ingeborg, og jeg har skrevet en sang til hende, fortæller Jacob Haugaard. -	Så var der en, der skrev til mig, hvorfor laver du ikke en med Vingegaard, og så gik jeg i gang med det. Se hele Jacob Haugaards optræden: Også tid til at følge Tour de France Eftersom Grøn Koncert fortsætter langt ud på aftenen, og den sidste etape af Tour de France slutter omkring klokken 19.30, kan det give udfordringer at følge med i begge ting. Det tager man dog ikke så tungt på koncertpladsen lidt udenfor Aalborg, hvor der nok skal blive tid til begge ting. -	Vi kommer til at tage vores telefoner op, og så følger vi med lidt oppe på scenen, drikker lidt øl, og så følger vi også lidt med i telefonen, siger Magnus Lykkegaard Jørgensen fra Øster Brønderslev. Se billeder fra Grøn Koncert: Husker tilbage på 1996 Grøn Koncert har været godt i gang de seneste dage, og har nok skullet dele publikum med cykelinteresserede. Netop det, at der er en dansker i gult under Grøn Koncert-dagene, giver Jacob Haugaard minder om en anden dansker, der kørte i gult i 1996. -	Det år, hvor jeg laver ”Hammer Hammer Fedt”, er i 1996, hvor Bjarne Riis vinder, siger han. -	Nu genoplever jeg det igen, og det er fuldstændig magisk – det er den koncert, der er tættest på Glyngøre og Hillerslev – det er stort, det synes jeg.

Referat:
Grøn Koncert forbindes normalt med øl, godt humør og masser af musik, men søndag var der et ekstra lille indslag dedikeret til den kommende Tour de France-vinder.